MILL ออกตั๋วแลกเงินระยะสั้นวงเงิน 1 พันลบ. หวังใช้เป็นเงินทุนหมุนเวียน
MILL ออกตั๋วแลกเงินระยะสั้นวงเงิน 1 พันลบ. อายุไม่เกิน 270 วัน หวังใช้เป็นเงินทุนหมุนเวียน
15 ก.ย. 2559

นางสาวจุรีรัตน์ ลปนาวณิชย์ กรรมการ บริษัทมิลล์คอน สตีล จำกัด (มหาชน) หรือ MILL เปิดเผยว่า ที่ประชุมคณะกรรมการบริษัทเมื่อวันที่ 14 กันยายน 2559 ได้มีมติอนุมัติการออกและเสนอขายตั๋วแลกเงิน (Bill of Exchange : B/E) โดยมีมูลค่าไม่เกิน 1 พันล้านบาท ประเภทตั๋วแลกเงินระยะสั้นวงเงินไม่เกิน 1 พันล้านบาท อัตราดอกเบี้ยขึ้นอยู่กับภาวะตลาดในขณะที่ออกและเสนอขายในแต่ละคราว อายุของตั๋วแลกเงินไม่เกิน 270 วัน นับจากวันที่ออกตั๋วในแต่ละครั้ง เพื่อใช้เป็นเงินทุนหมุนเวียน
ทั้งนี้การออกและเสนอขายอาจจะออกและเสนอขายทั้งจำนวนหรือบางส่วน คราวเดียวหรือ หลายคราวก็ได้ตามที่เห็นสมควร โดยจะทำการเสนอขายโดยเฉพาะเจาะจง (Private Placement: PP) และ/หรือ ผู้ลงทุนสถาบันในประเทศ และ/หรือ ผู้ลงทุนสถาบัน ในต่างประเทศ และ/หรือ ผู้ลงทุนรายใหญ่